als_Latn dik_Latn sag_Latn
BDI: Ligji për letërnjoftime, nuk do të kalojë asnjëherë
Ndryshimet e propozuara në ligjin për vendbanim dhe atë për letërnjoftime Talat Xhaferi thotë se nuk do të kalojnë, megjithë kalimin e leximit të parë të tyre, me shumicë të thjeshtë. Xhaferi tha se BDI-ja do iu pengojë ndryshimet ligjore, në procedurat e mëtejshme.
“Ligji për letërnjoftimin që është në procedurë të rregullt dhe propozim/ligji për vendbanim dhe vendqëndrim, që po ashtu është në procedurë të rregullt, për ne janë të papranueshëm dhe me një fjalë mund të them se ato ligje nuk kalojnë. Shkurt e qartë, ligjet nuk mbështeten, procedurat janë të qarta dhe kjo siguron që ligjet mos kalojnë”, pretendon Talat Xhaferi, Kryetar i Grupit Parlamentar të BDI-së, transmeton alsatm.
PDSH e akuzoi ndërkohë BDI-në se po bën lojë të dyfishtë, pasi nënshkruesi i propozim/ligjit është vetë zv/ministri i brendshëm nga radhët e BDI-së. Deputeti Gazmend Aliu tha se me këto dy ligje, fshihen mbi 200 mijë mërgimtarë shqiptarë. “Lejojnë fillimisht që ligjet të përgatiten nga ministra ose zv/ministrat e tyre, pastaj i miratojnë në qeveri. Dhe pasi vijnë në procedurë parlamentare, për t’i mbuluar gjurmët e krimit bëhen sikur kundërshtojnë e në anën tjetër sigurojnë kuorumin që ligjet të kalojnë. Kjo lojë e tyre e pamoralshme iu shkakton dëme kolosale shqiptarëve prej 10 vitesh pa ndërpre. Këto janë ligje shfarosëse që kanë për qëllim t’i lënë pa nam e pa nishan, pa adresë e pa vatan, të huaj në vendin e vetë, mbi 200 mijë shqiptarë, kurbetqarët tanë”, tha Gazmend Aliu, deputet i PDSH-së.
Propozim/ndryshimet e ligjit për vendbanim dhe atij për letërnjoftime, mes të tjerash parashikojnë fshirjen e adresës së banimit për qytetarët që do të qëndrojnë jashtë vendit më shumë se tre muaj, si dhe nga ana tjetër, mundësinë për marrjen e letërnjoftimit edhe në qytete të tjera. Për BDI-në këto ndryshime janë antikushtetuese.
als_Latn als_Latn als_Latn als_Latn als_Latn